पीएमसीएच होल ब्लड की जरूरत नहीं मानता पर दौड़ाए जा रहे लोग
पटनाके दानापुर निवासी रघुवीर प्रसाद के 18 वर्षीय बेटे मोल प्रसाद का बेली रोड पर 23 फरवरी को एक्सीडेंट हो गया। घुटने की हड्डी टूट गई। काफी खून बह गया। लोगों ने उसे स्थानीय अस्पताल में भर्ती कराया। डॉक्टर ने उसके पैर के आॅपरेशन की बात कही। इसके लिए पांच यूनिट पॉजिटिव संपूर्ण ब्लड की मांग की। ब्लड के लिए रघुवर प्रसाद दो घंटे तक पीएमसीएमच में भागदौड़ करते रहे। पीएमसीएच के कर्मचारियों ने होल ब्लड देने से मना कर दिया। अवधेश कुमार खुशकिस्मत थे कि उन्हें उनकी प|ी के लिए रेड ब्लड सेल चाहिए था, उन्हें यह मिल गया। पटना सिटी के प्राइवेट अस्पताल में भर्ती उनकी प|ी सरिता को एबी निगेटिव ब्लड के सेल्स की जरूरत थी। पीएमसीएच में भागदौड़ से उन्हें यह मिल गया। यह एक दिन की परेशानी नहीं है। डीबी स्टार रिपोर्टर ने आम आदमी के रूप में जानकारी ली तो सामने आया कि महीनों से पीएमसीएच में होल ब्लड नहीं है। आश्चर्य यह भी कि एक तरफ अस्पताल इसकी जरूरत नहीं मानता है और दूसरी तरफ पीएमसीएच में ही भर्ती मरीजों को होल ब्लड के लिए जयप्रभा या रेड क्रॉस की ओर रवाना किया जा रहा है। हर माह औसतन 250 यूनिट होल ब्लड के लिए पीएमसीएच से जरूरतमंदों को जयप्रभा-रेड क्रॉस भेजा जा रहा।
होलब्लड पर ही संकट
पटनामेडिकल कॉलेज में होल ब्लड का स्टाॅक ही नहीं है। डॉक्टर इसकी जांच किए बगैर मरीज के परिजनों को ब्लड लाने का निर्देश दे देते हैं। इसकी वजह से मरीज के परिजन को व्यर्थ में भागदौड़ करनी पड़ती है। पीएमसीएच में काफी वक्त से होल ब्लड का स्टाॅक नहीं है। इससे ब्लड डोनेट करने के बाद भी डोनर को खून नहीं मिलता है।
कई मामलों में होल ब्लड की जरूरत
होलब्लडकी मांग हर माह लगभग 300 यूनिट की होती है। बर्न, गंभीर एक्सीडेंट जैसे मामलों में जहां पर ब्लड पूरी तरह से बदला जाता है, वहां पर डॉक्टर होल ब्लड की मांग करते हैं। विनयबहादुर सिन्हा, अध्यक्ष, रेडक्राॅस सोसाइटी
परेशानी है तो शिकायत करें, कार्रवाई की जाएगी
लोगोंकीमांग के अनुसार अस्पतालों में ब्लड उपलब्ध है। नियमानुसार ही ब्लड दिया जा रहा है। ब्लड के संबंध में कोई परेशानी हो तो उसकी शिकायत करें, तमाम जरूरी कार्रवाई की जाएगी। जरूरतमंद को रक्त के किसी भी कंपोनेंट या होल ब्लड के लिए दौड़ाना सही नहीं है। डॉ.गिरीन्द्र शेखर सिंह, सिविल सर्जन, पटना
सेपरेट ब्लड की ही मांग अक्सर ज्यादा रहती है
एकब्लडसे तीन लोगों की जिंदगी बचाई जाती है। ब्लड को सेपरेटर से आरबीसी, प्लाज़्मा, प्लेटलेट्स में विभक्त कर दिया जाता है। ज्यादातर सेपरेट की मांग होती है, इसलिए होल ब्लड के स्टॉक पर ध्यान नहीं रहता। वैसे, मांग पर होल ब्लड उपलब्ध कराया जाता है। डॉ.लखीन्द्र प्रसाद, अधीक्षक, पीएमसीएच
पटना में पहचान नहीं तो खून के लिए खून के आंसू रोने की नौबत
आपपटना में अजनबी हैं, किसी को नहीं जानते हैं? ऐसे में ब्लड की जरूरत के बाद भी आप को खून नहीं मिलेगा। ब्लड बैंक के नियमानुसार एक यूनिट ब्लड डोनेट करने के बदले में एक यूनिट ब्लड मिलता है। ऐसे में एक यूनिट से अधिक ब्लड की जरूरत होने पर काफी परेशानी होती है। ब्लड देने के बाद उसे ले जाने के लिए मानकों को भी ध्यान में नहीं रखा जाता है। ब्लड ले जाने के दौरान काफी कम तापमान की आवश्यकता होती है। लेकिन, मरीज ब्लड लेने के बाद उसे साधारण झोले में रखकर ले जाते हैं। अधिक तापमान के कारण ब्लड के खराब होने की आशंका रहती है।
ब्लड लेने के लिए लगता है काफी समय
अस्पतालमें मरीज भर्ती है। डॉक्टर आॅपरेशन की तैयारी कर रहे हैं। वह ब्लड के इंतजार में आॅपरेशन थिएटर के बाहर खड़े हैं। जबकि, मरीज के परिजन खून के लिए इधर-उधर भागदौड़ रहे हैं। ब्लड बैंक से ब्लड लेना आसान नहीं है। इसके लिए काफी मशक्कत करनी पड़ती है। अधिकतर सरकारी ब्लड बैंकों में चारों तरह के ब्लड कंपोनेंट उपलब्ध नहीं रहते हैं और यदि रहते भी हंै तो पहले मरीज के परिजन को फॉर्म भरना पड़ता है। इसमें मरीज और उसके परिजन के बीच रिश्ते की जानकारी देनी पड़ती है। उसके बाद ब्लड की जांच होती है। इसके बाद मरीज के परिजन को ब्लड दिया जाता है। इस संबंध में ब्लड बैंक के कर्मचारियों का कहना है कि ब्लड डोनेट के बाद उसके रिकाॅर्ड को रखने के लिए कागजी कार्रवाई की जाती है।
लोगोंकी पहुंच से दूर है जय प्रभा
कंकड़बागस्थित जय प्रभा ब्लड बैंक पीएमसीएच या फिर प्राइवेट अस्पताल में भर्ती मरीजों की पहुंच से काफी दूर है। पाटलिपुत्रा स्टेडियम के पास स्थित बैंक तक लोगों को पहुंचने में काफी वक्त लगता है। यहां पर एक यूनिट ब्लड लेने के लिए एक यूनिट ब्लड देना पड़ता है। साथ ही ब्लड के साथ ही 500 रुपए का भी भुगतान करना पड़ता है, जबकि पीएमसीएच में ब्लड के बदले यह चार्ज नहीं देना पड़ता है।
DB Star
on the spot
hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva sun_Latn eng_Latn